Č. Taxón/Podrobnosti Návrh Navrhovateľ Poznámky Pozícia

FAUNA – CICAVCE

1. Hippopotamus amphibious (hroch obojživelný) II – I Presun z prílohy II do prílohy I Benin, Burkina Faso, Stredoafrická republika, Gabon, Guinea, Libéria, Mali, Niger, Senegal a Togo Namietať. Zdá sa, že populácia nespĺňa kritériá na zaradenie do zoznamu v prílohe I. Uznať potrebu zvýšenej ochrany tohto druhu v určitých regiónoch a byť otvorení diskusii o ďalšom postupe, pokiaľ ide o zaradenie do zoznamu v prílohe II. –

2. Ceratotherium simum simum (nosorožec tuponosý južný) (populácia v Namíbii) I – II Presun populácie v Namíbii z prílohy I do prílohy II s touto anotáciou: Výlučne na účel povolenia medzinárodného obchodu: a) so živými zvieratami určenými len na ochranu in situ a b) s poľovníckymi trofejami. Všetky ostatné exempláre sa považujú za exempláre druhov zaradených do príloh I a podľa toho sa aj reguluje obchod s nimi. Botswana, Namíbia Zdá sa, že biologické kritériá na preradenie do zoznamu s menej prísnou ochranou sú splnené. Znepokojujúce sú však údaje o reprodukcii a štruktúre populácie, ako aj o efektívnej veľkosti populácie a jej fragmentácii. Preto je možné podporiť presun do prílohy II, len pokiaľ ide o živé zvieratá určené na ochranu in situ a lokality prirodzeného a tradičného výskytu v Afrike. Presun do prílohy II s cieľom umožniť obchod s poľovníckymi trofejami nemožno podporiť z preventívnych dôvodov, keďže sa dokázalo, že sa rohy nosorožca pochádzajúce z poľovníckych trofejí stali objektom nezákonného obchodu a zaradenie do prílohy II by viedlo k nižšiemu stupňu kontroly poľovníckych trofejí dovážajúcimi stranami. (-)

3. Ceratotherium simum simum (nosorožec tuponosý južný) (populácia v Eswatini) Vypustiť súčasnú anotáciu o zaradení populácie v Eswatini do prílohy II. Eswatini Namietať. Namietať. Populácia naďalej spĺňa kritériá na zaradenie do zoznamu v prílohe II, ale v dôsledku navrhovaného vypustenia anotácie by došlo k porušeniu preventívnych ochranných opatrení stanovených v ods. A.2. písm. a) prílohy 4 k rezolúcii konferencie č. 9.24. Obnovenie obchodu s rohmi nosorožcov by v tejto chvíli vyslalo nesprávny signál vzhľadom na vysokú mieru pytliactva a nezákonného obchodu. Oslabilo by to aj opatrenia na zníženie dopytu, ktoré v prípade tohto druhu uplatňuje mnoho zmluvných strán. –

4. Loxodonta africana (slon africký) (populácie v Botswane, Namíbii, Juhoafrickej republike a Zimbabwe) Zmena anotácie č. 2 týkajúcej sa populácií v Botswane, Namíbii, Juhoafrickej republike a Zimbabwe Navrhované zmeny sa uvádzajú prečiarknutým písmom: Výlučne na účel povolenia: a) obchodu s poľovníckymi trofejami na nekomerčné účely; b) obchodu so živými zvieratami s ich následným umiestnením do náležitých a prijateľných miest určenia v zmysle rezolúcie konferencie č. 11.20 (Rev. CoP17) pre Botswanu a Zimbabwe a na účely ochranárskych programov in situ pre Namíbiu a Juhoafrickú republiku; c) obchodu s kožami; d) obchodu so srsťou; e) obchodu s koženými výrobkami na komerčné alebo nekomerčné účely pre Botswanu, Namíbiu, Juhoafrickú republiku a Zimbabwe; f) obchodu s individuálne označenými a certifikovanými „ekipas“ (výrobky zo slonoviny), ktoré sú obsiahnuté v hotových šperkoch na nekomerčné účely pre Namíbiu a s rezbárskymi výrobkami zo slonoviny na nekomerčné účely pre Zimbabwe; g) obchodu s registrovanou neopracovanou slonovinou (v prípade Botswany, Namíbie, Juhoafrickej republiky a Zimbabwe – celé kly a kusy slonoviny) pod podmienkou, že: i) ide len o registrované zásoby vo vlastníctve štátu, ktoré pochádzajú z daného štátu (s výnimkou zabavenej slonoviny a slonoviny neznámeho pôvodu); ii) je určená len pre obchodných partnerov, v prípade ktorých sekretariát po konzultácii so stálym výborom potvrdil, že majú dostatočne účinné vnútroštátne právne predpisy a vnútroštátne kontroly obchodu, ktorými sa zabezpečí, aby sa dovážaná slonovina opätovne nevyviezla a aby sa s ňou nakladalo v súlade so všetkými požiadavkami rezolúcie konferencie č. 10.10 (Rev. CoP17), ktorá sa týka domácej výroby a obchodu; iii) k obchodu nedôjde skôr, ako sekretariát overí prípadné dovážajúce krajiny a registrované zásoby vo vlastníctve štátu; iv) zisky z obchodu sa použijú výhradne na programy zamerané na ochranu slonov, ochranu spoločenstva a rozvojové programy v mieste alebo v blízkosti výskytu slonov; a Stály výbor môže na návrh sekretariátu rozhodnúť o čiastočnom alebo úplnom zastavení tohto obchodu v prípade nesplnenia podmienok vyvážajúcimi alebo dovážajúcimi krajinami alebo v prípade, že sa preukážu škodlivé vplyvy tohto obchodu na ostatné populácie slonov. Všetky ostatné exempláre sa považujú za exempláre druhov zaradených do príloh I a podľa toho sa aj reguluje obchod s nimi. Zimbabwe Namietať proti súčasnému zneniu, keďže požadovaná zmena by viedla k otvoreniu medzinárodného obchodu so slonovinou, a preto znenie nerešpektuje preventívne opatrenia uvedené v prílohe 4 k rezolúcii konferencie č. 9.24. Ak by na CoP 19 došlo k dohode o účinkoch výhrady k zmenám anotácie (pôvodná anotácia by zostala v platnosti) a zmeny anotácie by sa obmedzili na vypustenie nadbytočných častí o predchádzajúcom jednorazovom predaji a/alebo vypustenie odkazu na rezolúcie spôsobom, ktorý je v súlade s navrhovaným dokumentom EÚ 66.4.2, EÚ by hlasovala za zmenu. (-)

5. Loxodonta africana (slon africký) (populácie v Botswane, Namíbii, Juhoafrickej republike a Zimbabwe) II – I Presun populácií vyskytujúcich sa v Botswane, Namíbii, Juhoafrickej republike a Zimbabwe z prílohy II do prílohy I Burkina Faso, Rovníková Guinea, Mali a Senegal Uvedené štyri populácie nespĺňajú kritériá na zaradenie do zoznamu v prílohe I. –

6. Cynomys mexicanus (svišť mexický) I – II Presun z prílohy I do prílohy II Mexiko Kritériá na zaradenie do zoznamu v prílohe I už nie sú splnené. Odkedy bol tento druh zaradený do zoznamu v prílohe I k dohovoru CITES v roku 1975, sa zaznamenali len dve medzinárodné obchodné transakcie (obe sa týkali vzoriek na vedecké účely). Mexický orgán presadzovania práva (PROFEPA) oznámil, že na národnej úrovni sa v rokoch 2013 až 2019 zabavilo deväť exemplárov. Neexistuje žiadny oficiálny záznam o predaji exemplárov tohto druhu, ako ani národný či medzinárodný trh, ktorý ohrozuje jeho voľne žijúce populácie. +

FAUNA – VTÁKY

7. Branta canadensis leucopareia (bernikla tundrová aleutská) I – II Presun z prílohy I do prílohy II Spojené štáty americké Podporiť návrh. Populácia tohto poddruhu sa dobre zotavila zo stavu, keď bola v 60. rokoch 20. storočia na pokraji vyhynutia, pričom dnes má 162 000 exemplárov, ktoré sú dobre riadené prostredníctvom regulovaného lovu. Nebol hlásený žiadny nezákonný obchod. +

8. Kittacincla malabarica (šáma trojfarebná) Zahrnúť do prílohy II Malajzia, Singapur Podporiť návrh, keďže druh spĺňa kritériá na zaradenie do zoznamu v prílohe II. Tento druh je vzhľadom na svoj spev jedným z najcennejších druhov v rámci obchodu s klietkovými vtákmi v juhovýchodnej Ázii a patrí medzi najvýznamnejšie druhy v súťažiach spevavcov. +

9. Pycnonotus zeylanicus (bylbyl korunkatý) II – I Presun z prílohy II do prílohy I Malajzia, Singapur Spojené štáty americké Podporiť návrh. Tento druh spĺňa biologické kritériá uvedené v prílohe 1 k rezolúcii konferencie č. 9.24 (Rev. CoP17). +

10. Phoebastria albatrus (albatros bielochrbtý) I – II Presun z prílohy I do prílohy II Spojené štáty americké Podporiť návrh, keďže medzinárodný obchod už nie je hrozbou a po tomto druhu už nie je veľký dopyt. Avšak vzhľadom na veľmi malú a zraniteľnú populáciu by sa Spojené štáty americké a iné štáty výskytu mali nabádať k tomu, aby zabezpečili prijatie vhodných ochranných opatrení na zaistenie stabilnej a rastúcej populácie. +

FAUNA – PLAZY

11. Caiman latirostris (kajman širokonosý) (populácia v Brazílii) I – II Presun populácie v Brazílii z prílohy I do prílohy II Brazília Podporiť, keďže tento druh je od 90. rokov 20. storočia rozšírený, hojne sa vyskytuje na mnohých miestach a v dohľadnej budúcnosti mu nehrozí žiadne riziko vyhynutia. Preventívne opatrenia podľa prílohy 4 časti A 2 písm. a) bodu ii) rezolúcie 9.24 (rev.). sú vykonané a ponechanie tejto populácie v prílohe I podľa článku II ods. 1 dohovoru by nebolo opodstatnené. +

12. Crocodylus porosus (krokodíl morský) (populácia na súostroví Palawan, Filipíny) I – II Presun populácie na súostroví Palawan (Filipíny) z prílohy I do prílohy II s nulovou vývoznou kvótou pre voľne žijúce exempláre Filipíny Podporiť, keďže tento druh nie je ani celosvetovo, ani lokálne ohrozený a nulová vývozná kvóta pre voľne žijúce exempláre predstavuje preventívne opatrenie podľa prílohy 4 časti A 2 písm. a) bodu iii) rezolúcie 9.24 (rev.). +

13. Crocodylus siamensis (krokodíl olivový) (populácia v Thajsku) I – II Presun populácie v Thajsku z prílohy I do prílohy II s nulovou kvótou pre voľne žijúce exempláre Thajsko Namietať, pretože voľne žijúca populácia je naďalej veľmi malá a hrozí jej vyhynutie. Biologické kritériá pre zaradenie do zoznamu v prílohe I sú stále splnené. –

14. Physignathus cocincinus (agama kočinčínska) 0 – II Zahrnúť do prílohy II Európska únia, Vietnam Návrh EÚ +

15. Cyrtodactylus jeyporensis 0 – II Zahrnúť do prílohy II India Podporiť, keďže sa zdá, že sú splnené kritériá uvedené v prílohe II. Výskyt tohto druhu je obmedzený na niekoľko lokalít a populácia je pravdepodobne malá. Tomuto druhu v súčasnosti nehrozí vyhynutie, lenže vzhľadom na veľkosť populácie je komerčný dopyt dostatočne vysoký na to, aby predstavoval hrozbu pre jeho prežitie. +

16. Tarentola chazaliae 0 – II Zahrnúť do prílohy II Mauritánia, Senegal S druhom sa aspoň príležitostne obchoduje vo veľkých množstvách, čo môže ohroziť miestne populácie a kontinuitu výskytu. Je potrebná regulácia obchodu podľa prílohy II, aby sa zabránilo škodlivému obchodu, ktorý by mohol ohroziť daný druh. +

17. Phrynosoma platyrhinos 0 – II Zahrnúť do prílohy II Spojené štáty americké Namietať, keďže kritériá nie sú splnené. Úroveň obchodu sa v posledných rokoch znížila a nič nenasvedčuje tomu, že by pokles populácie mohol v dohľadnej budúcnosti ohroziť tento druh. –

18. Phrynosoma spp. (ropušníky) 0 – II Zahrnúť do prílohy II Mexiko V súčasnej podobe návrh nemožno podporiť, je však možné zvážiť zaradenie určitých druhov, ktoré spĺňajú kritériá, do zoznamu. (-)

19. Tiliqua adelaidensis 0 – I Zahrnúť do prílohy I Austrália Podporiť. Druh spĺňa viacero kritérií na zaradenie do zoznamu uvedených v prílohe 1 odsekoch B a C. +

20. Epicrates inornatus (psohlavec portorický) I – II Presun z prílohy I do prílohy II Spojené štáty americké Podporiť návrh. Tento druh už nie je ohrozený a dopyt je nízky. Tento druh teda už nespĺňa kritériá prílohy I. +

21. Crotalus horridus (štrkáč lesný) 0 – II Zahrnúť do prílohy II Spojené štáty americké Namietať, keďže objem medzinárodného obchodu je taký nízky, že nemôže ohroziť tento bežný a rozšírený druh a kritériá na zaradenie do zoznamu nie sú splnené. –

22. Chelus fimbriata a C. orinocensis 0 – II Zahrnúť do prílohy II Brazília, Kolumbia, Kostarika a Peru V návrhu sa uvádzajú nekonzistentné údaje o zdroji exemplárov v zákonnom a nezákonnom obchode a chýbajú v ňom súčasné údaje o populácii. Návrh vo svojom aktuálnom znení nepreukazuje ohrozenie týchto druhov, ani škodlivý vplyv obchodu na ich prežitie. Návrh by sa mohol podporiť, ak navrhovatelia predložia dôkaz o tom, že exempláre, s ktorými sa nezákonne obchoduje, pochádzajú z voľnej prírody a/alebo o tom, že cez chovy sa predávajú nezákonne odchytené exempláre, a tomu nemožno zabrániť bez zaradenia tohto druhu do zoznamu v prílohe II. EÚ zaujme definitívnu pozíciu, keď získa dodatočné informácie z Peru. (+)

23. Macrochelys temminckii a Chelydra serpentine (kajmanka supia a kajmanka dravá) 0 – II Zahrnúť do prílohy II Spojené štáty americké Namietať proti predloženému návrhu, ale podporiť len zahrnutie Macrochelys temminckii do prílohy II. Zaradenie Chelydra serpentina do zoznamu podľa článku II ods. 2 písm. b) by neuľahčilo účinnú kontrolu obchodu s Macrochelys temminckii, spôsobilo by ešte väčšie problémy vyplývajúce z podobného vzhľadu, pokiaľ ide o Chelydra rossingnonii a C. acutirostris, a zvýšilo by obchodný tlak na tieto zraniteľné druhy. (-)

24. Graptemys barbouri, G. ernsti, G. gibbonsi, G. pearlensis a G. pulchra 0 – II Zahrnúť do prílohy II Spojené štáty americké Objem medzinárodného obchodu so všetkými piatimi druhmi je taký nízky a (takmer) výhradne ide o kód pôvodu C, že sa neočakáva jeho negatívny vplyv. Kritériá prílohy II nie sú splnené. Hoci sa preukázalo, že všetky druhy čelia mnohým hrozbám, nič nenasvedčuje tomu, že jednou z takýchto hrozieb je obchod. (-)

25. Batagur kachuga II – I Presun z prílohy II do prílohy I India Podporiť návrh. Uvedený druh zjavne spĺňa kritériá na zaradenie do zoznamu v prílohe I. Daný druh je ohrozený a prirodzený biotop sa ťažko chráni. +

26. Cuora galbinifrons I – II Presun z prílohy II do prílohy I Európska únia, Vietnam Návrh EÚ +

27. Rhinoclemmys spp. (batagurovité) 0 – II Zahrnúť do prílohy II Brazília, Kolumbia, Kostarika, Panama Zdá sa, že iba s Rhinoclemmys pulcherrima a R. punctularia sa obchoduje v množstvách, ktoré majú vplyv na ochranu, hlavný vývozca Nikaragua však umožňuje obchod len s exemplármi odchovanými v zajatí a neexistuje žiadny dôkaz o porušovaní predpisov, ktoré by malo vplyv na ochranu. Všetky druhy možno identifikovať podľa ich sfarbenia hlavy, krku a panciera. Zdá sa teda, že článok II ods. 2 písm. a) alebo b) nie je splnený v prípade všetkých druhov a návrh sa v predloženej podobe nepodporí. (-)

28. Claudius angustatus 0 – II Zahrnúť do prílohy II Mexiko Podporiť návrh. Kritérium B prílohy 2a je splnené, keďže zákonný a nezákonný odchyt z voľnej prírody sa vykonáva v takom objeme, ktorý je pre ochranu pravdepodobne relevantný. +

29. Kinosternon spp. (klopavkovité) 0 – I 0 – II Zaradiť druhy Kinosternon cora a K. vogti do prílohy I a všetky ostatné druhy klopavkovitých (Kinosternon spp.) do prílohy II Brazília, Kolumbia, Kostarika, Salvádor, Mexiko, Panama, Spojené štáty americké EÚ by mohla podporiť užší návrh, ak sa navrhovatelia rozhodnú obmedziť ho na tie druhy, pri ktorých možno preukázať, že spĺňajú kritériá na zaradenie do zoznamu, a to najmä že sa s týmito druhmi intenzívne obchoduje. Zdá sa, že druhy K. cora a K. vogti spĺňajú kritériá na zaradenie do zoznamu v prílohe I; zdá sa, že iné druhy tohto rodu spĺňajú kritériá na zaradenie do zoznamu v prílohe II, ale mnohé druhy nie sú ohrozené ani nebol nahlásený obchod s nimi. (-)

30. Staurotypus salvinii a S. triporcatus 0 – II Zahrnúť do prílohy II Salvádor, Mexiko Podporiť. Zaradenie druhu Staurotypus triporcatus je odôvodnené, keďže je veľký dopyt po obchode s týmto druhom. Nie je jasné, či druh Staurotypus salvinii spĺňa biologické kritériá pre zaradenie do zoznamu v prílohe II, je však náročné odlíšiť ho od druhu Staurotypus triporcatus, pričom k takémuto rozlišovaniu v rámci obchodu pravdepodobne nedochádza, takže sa naň s najvyššou pravdepodobnosťou stále vzťahuje kritérium podobného vzhľadu uvedené v rezolúcii č. 9.24 (kritérium A v prílohe 2b). +

31. Sternotherus spp. 0 – II Zahrnúť do prílohy II Spojené štáty americké Sternotherus depressus by spĺňal kritériá na zaradenie do prílohy I lepšie ako do prílohy II. Jediným živočíchom patriacim do rovnakého rodu (congener), ktorý sa podobá S. depressus, je S. intermedius, ale s týmto druhom sa obchoduje len zriedkavo a nemôže sa využiť na legalizácie nezákonného obchodu. Iné druhy sa lovia a obchoduje sa s nimi vo veľkých množstvách, nie sú však dôkazy o tom, že by to bolo ohrozením. Hoci návrh nespĺňa kritériá na zaradenie do zoznamu v plnej miere, možno zvážiť podporu obmedzeného návrhu, najmä zaradenie S. depressus do prílohy II. (+)

32. Apalone spp. 0 – II Zahrnúť do prílohy II (okrem poddruhov uvedených v prílohe I) Spojené štáty americké Kritérium B prílohy 2a by mohlo byť splnené, avšak chýbajú relevantné údaje o populáciách, a preto je ťažké vyhodnotiť vplyv obchodu na voľne žijúce populácie. Existuje len málo dôkazov o pytliactve zameranom na voľne žijúce druhy Apalone spp. Na základe veľmi vysokého dopytu by sa mali uplatňovať preventívne opatrenia a návrh by sa mal podporiť. +

33. Nilssonia leithii II – I Presun z prílohy II do prílohy I India Podporiť návrh, keďže sú splnené kritériá na zaradenie do zoznamu v prílohe I. Podporiť návrh, keďže sú splnené kritériá na zaradenie do zoznamu v prílohe I. Zdá sa, že prebieha závažný pokles populácie (viac ako 90 % za posledných 30 rokov). Ohrozuje ich najmä to, že sa využívajú ako potravina a v tradičnej ázijskej medicíne. +

FAUNA – OBOJŽIVELNÍKY

34. Centrolenidae spp. (sklovatkovité) 0 – II Zahrnúť do prílohy II Argentína, Brazília, Kostarika, Pobrežie Slonoviny, Dominikánska republika, Ekvádor, Salvádor, Gabon, Guinea, Niger, Panama, Peru, Togo, Spojené štáty americké Je zrejmé, že kritérium na zaradenie do zoznamu v prílohe II nespĺňa celá čeľaď, do ktorej patrí 158 druhov. Keďže kritériá na zaradenie do zoznamu nie sú splnené, návrh by sa nemal podporiť. (-)

35. Agalychnis lemur 0 – II Zaradenie do prílohy II s nulovou ročnou vývoznou kvótou pre exempláre z voľnej prírody, s ktorými sa obchoduje na komerčné účely Kolumbia, Kostarika, Európska únia a Panama Návrh EÚ +

36. Laotriton laoensis 0 – II Zaradenie do prílohy II s nulovou vývoznou kvótou pre exempláre z voľnej prírody, s ktorými sa obchoduje na komerčné účely Európska únia Návrh EÚ +

FAUNA – PÁSOŽIABROVCE

37. Carcharhinidae spp. (Carcharhinus amblyrhynchos, žralok temný Carcharhinus obscurus, Carcharhinus porosus, Glyphis gangeticus, žralok sivohnedý Carcharhinus plumbeus, Carcharhinus borneensis, Carcharhinus hemiodon, Carcharhinus leiodon, Negaprion acutidens, Carcharhinus perezi, Isogomphodon oxyrhynchus, Carcharhinus signatus, Nasolamia velox, Carcharhinus acronotus, Carcharhinus dussumieri, Carcharhinus obsoletus, Carcharhinus cerdale, Lamiopsis tephrodes, Lamiopsis temminckii) 0 – II Zahrnúť do prílohy II Bangladéš, Kolumbia, Dominikánska republika, Ekvádor, Salvádor, Európska únia, Gabon, Izrael, Maldivy, Panama, Senegal, Seychely, Srí Lanka, Sýrska arabská republika, Spojené kráľovstvo Veľkej Británie a Severného Írska EÚ je spolunavrhovateľom +

38. Sphyrnidae spp. (mlatkohlavovité) 0 – II Zahrnúť do prílohy II Brazília, Kolumbia, Ekvádor, Európska únia, Panama Návrh EÚ +

39. Potamotrygon albimaculata, P. henlei, P. jabuti, P. leopoldi, P. marquesi, P. signata a P. wallacei 0 – II Zahrnúť do prílohy II Brazília Nie je jasné, či všetky druhy spĺňajú kritériá na zaradenie do zoznamu a či by zaradenie do zoznamu pomohlo v boji proti nezákonnému obchodu. Uplatňovanie kritéria podobného vzhľadu je nekonzistentné. (-)

40. Rhinobatidae spp. (gitarovcovité) 0 – II Zahrnúť do prílohy II Izrael, Keňa, Panama a Senegal Podporiť, keďže väčšina druhov je ohrozená a je vystavená intenzívnemu rybolovnému tlaku. Zaradením do zoznamu v prílohe II sa nielen zabezpečí, aby medzinárodný obchod neohrozil prežitie tohto druhu, ale sa aj umožní zber lepších obchodných údajov. Viacero druhov by sa v budúcnosti mohlo stať oprávnenými na zaradenie do prílohy I, ak obchod s nimi nebude regulovaný. +

41. Hypancistrus zebra 0 – I Zahrnúť do prílohy I Brazília Návrh by sa v súčasnej podobe nemal podporiť. EÚ by však mohla podporiť návrh na zaradenie do zoznamu v prílohe II. Tento druh môže spĺňať biologické kritériá na zaradenie do prílohy I, zjavne existuje určitý nezákonný obchod z Brazílie, je však nejasné, aký má vplyv na voľne žijúce populácie. (-)

FAUNA – HOLOTÚRIE

42. Thelenota spp. 0 – II Zahrnúť do prílohy II Európska únia, Seychely, Spojené štáty americké Návrh EÚ +

FLÓRA (RASTLINY)

43. Zimozeleňovité, opunciovité, cykasovité, diksóniovité, mliečnikovité, lianovcovité, ľaliovité, magnóliovité, krčiažnikovité, vstavačovité, makovité, nohovcovité, saracéniovité, kolesovcovité, zamiovité, ďumbierovité Druhy rastlín s anotáciou č. 1, 4, 14 a druhy rodu Orchidaceae (vstavačovité) zaradené do zoznamu v prílohe IZmeniť anotáciu č. 1 takto: Všetky časti a deriváty okrem: […] b) semenáčikových alebo pletivových kultúr získaných in vitro, prepravovaných v sterilných nádobách; Zmeniť anotáciu č. 4 takto: Všetky časti a deriváty okrem: […] b) semenáčikových alebo pletivových kultúr získaných in vitro, v tuhom alebo tekutom médiu, alebo prepravovaných v sterilných nádobách; Zmeniť anotáciu č. 14 takto: Všetky časti a deriváty okrem: […] b) semenáčikových alebo pletivových kultúr získaných in vitro, prepravovaných v sterilných nádobách; […] f) hotových výrobkov, ktoré sú zabalené a pripravené na maloobchodný predaj; táto výnimka sa nevzťahuje na drevené triesky, korálky, modlitebné ružence a rezbárske výrobky. Zmeniť písmeno f) francúzskeho znenia anotácie č. 14 takto: f) les produits finis conditionnés et prêts pour la vente au détail; cette dérogation ne s’applique pas aux copeaux en de bois, aux perles, aux grains de chapelets et aux gravures. Zmeniť anotáciu v zátvorke k prílohe I Orchidaceae v prílohách takto: ORCHIDACEAE Vstavačovité (Pre všetky nasledujúce druhy prílohy I sa ustanovenia dohovoru nevzťahujú na semenáčikové alebo pletivové kultúry získané in vitro a prepravované v sterilných nádobách len v prípade, že exempláre vyhovujú definícii „umelo vypestovaných“ exemplárov, ktorá bola schválená konferenciou zmluvných strán). Kanada Podporiť, pretože ide o potrebnú zmenu, ktorou sa zosúlaďujú všetky výskyty výrazu „v tuhom alebo tekutom médiu“ v prílohách k dohovoru CITES a v číslovaných anotáciách. +

FLÓRA – BIGNÓNIOVITÉ

44. Handroanthus spp., Roseodendron spp. a Tabebuia spp. (lapačovníky, zlatovníky a tabebuje) 0 – II Zahrnúť do prílohy II s anotáciou č. 17 (Guľatina, pílené drevo, dyhové dosky, preglejka a spracované drevo.) Kolumbia, Európska únia, Panama Návrh EÚ +

FLÓRA – TUČNOLISTOVÉ

45. Rhodiola spp. 0 – II Zahrnúť do prílohy II s anotáciou č. 2 (Všetky časti a deriváty okrem: a) semien a peľu a b) hotových výrobkov, ktoré sú zabalené a pripravené na maloobchodný predaj.) Čína, Európska únia, Ukrajina, Spojené kráľovstvo Veľkej Británie a Severného Írska a Spojené štáty americké Návrh EÚ +

FLÓRA – BÔBOVITÉ

46. Afzelia spp. (africké populácie) (afzélia) 0 – II Zahrnúť všetky africké populácie do prílohy II s anotáciou č. 17 (Guľatina, pílené drevo, dyhové dosky, preglejka a spracované drevo.) Benin, Pobrežie Slonoviny, Európska únia, Libéria, Senegal Návrh EÚ +

47. Dalbergia sissoo (dalbergia sissoová) II – 0 Vypustiť z prílohy II India, Nepál V zásade nesúhlasiť s návrhom, keďže odlíšenie tohto druhu od ostatných si vyžaduje špecializované odborné znalosti. Ak navrhovatelia dokážu poskytnúť dodatočné dôkazy o technikách identifikácie, ktoré budú mať orgány CITES-u k dispozícii, túto pozíciu možno prehodnotiť. –

48. Dipteryx spp. 0 – II Zahrnúť do prílohy II s anotáciou „Guľatina, pílené drevo, dyhové dosky, preglejka, spracované drevo a semená“ Kolumbia, Európska únia, Panama Návrh EÚ +

49. Paubrasilia echinata II – I Presunúť z prílohy II do prílohy I s anotáciou „Všetky časti, deriváty a hotové výrobky vrátane sláčikov hudobných nástrojov, okrem hudobných nástrojov a ich častí, ktoré patria putovným orchestrom a sólovým hudobníkom s hudobnými pasmi v súlade s rezolúciou č. 16.8.“ Brazília Znenie anotácie je nejasné a EÚ môže návrh podporiť len ak sa zmení. Hoci existuje zhoda na tom, že je potrebná zvýšená kontrola obchodu s týmto druhom a že by mala zahŕňať všetok vývoz z Brazílie vrátane prútov a hotových sláčikov, je potrebné vyhnúť sa nadmernej administratívnej záťaži, ktorá nie je potrebná na ochranu tohto druhu, a náležite zohľadniť osobitné potreby výrobcov sláčikov. EÚ nemôže súhlasiť s odkazom na rezolúciu v anotácii. (+)

50. Pterocarpus spp. (africké populácie) (Pterocarpus angolensis, Pterocarpus brenanii, Pterocarpus erinaceus, Pterocarpus lucens, Pterocarpus rotundifolius, Pterocarpus tinctorius) 0 – II Zahrnúť všetky africké populácie do prílohy II s anotáciou č. 17 (Guľatina, pílené drevo, dyhové dosky, preglejka a spracované drevo) a zmeniť anotácie k druhom Pterocarpus erinaceus a P. tinctorius, ktoré sú už zaradené do zoznamu v prílohe II, na anotáciu č. 17. Pobrežie Slonoviny, Európska únia, Libéria, Senegal, Togo Návrh EÚ +

FLÓRA – MELIOVITÉ

51. Khaya spp. (kaja) Zahrnúť všetky africké populácie do prílohy II s anotáciou č. 17 (Guľatina, pílené drevo, dyhové dosky, preglejka a spracované drevo.) Benin, Pobrežie Slonoviny, Európska únia, Libéria, Senegal Návrh EÚ +

FLÓRA – VSTAVAČOVITÉ